Қордай аудандық Қоғамдық кеңестің кезекті отырысының
ХАТТАМАСЫ № 12

Қордай ауылы                                                                                          03.12.2024 жыл 
«AMANAT» мәжіліс залы                                                                            сағат 15:00

Шақырылғандар:  1. Қордай АОА бас дәрігерінің м.а.- Черных Иван
                                   Викторович;
                               2. Қордай АОА бас дәрігерінің экономикалық және
                                   әкімшілік-шаруашылық қамтамасыз ету жөніндегі
                                   орынбасары – Заурбаева Айгүл Абайқызы;
3. Отар ауылдық ауруханасының меңгерушісі – 
Өмірбек Айгул Молдабайқызы;     
4. Масаншы ауылдық ауруханасының меңгерушісі-  
Тоқтыбаева Назира Абдымауленовна; 
5. Қордай ауданы әкімдігінің кәсіпкерлік, өнеркәсіп 
және туризм бөлімінің бас маманы – Дунчебаев Эльдар
Дәулетұлы;
6. Қарасу ауылдық округі әкімі - Әлхан Жанияз
Шерниязұлы; 

Қатысқандар:  - аудандық Қоғамдық кеңес мүшелері – 12 адам
Қатыспағандар: - 3 адам себепті, Қ.Қыпшақбаева (денсаулығына байланысты), Е.Токтогулов (іссапарда), К.Дургалова (тұрақты комиссия отырысында).
Төрағалық етуші: - Н.Молдабеков

Күн тәртібі:
1. Аудандағы денсаулық сақтау мекемелерінің халыққа көрсетіп жатқан қызмет сапасы мен науқастарды тамақтандыру мәселелерін  зерделеу туралы;
2. Халық тұтынатын азық-түлік тауарларының бағасын тұрақтандыру бойынша аудан әкімдігінің кәсіпкерлік, өнеркәсіп және туризм бөлімінің атқарған жұмыстарының есебі;
3. Қарасу ауылдық округі әкімі аппаратының мемлекеттік көрсетілетін қызметтер бойынша жұмыстарының есебі; 
4. Әртүрлі мәселелер.

Жиналыс регламентін бекітейік: - 5 минут
Күн тәртібі жөнінде кімде қандай ұсыныс бар?
Ұсыныс – Бекітілсін.
Күн тәртібі бекітілді және отырыс ашық деп жариялансын.
Баяндамашыларға 10-15 минуттан уақыт белгілейік,
Сөз сөйлеушілерге - 5 минуттан уақыт белгілейік, келісесіздерме?
Басқа ұсыныс бар ма? Жоқ. Онда ұсынысты дауысқа коямын.
Қарсы? – жоқ. Қалыс? – жоқ.
Н.Молдабеков:
Бірінші сұрақ: Баяндамашы – Қоғамдық құқықтық тәртіпті сақтау, азаматтардың құқықтарын қорғау,  сыбайлас жемқорлыққа қарсы іс-қимыл, әлеуметтік-мәдени салалар және қоғамдық, үкіметтік емес ұйымдармен байланыс мәселелері  жөніндегі комиссия хатшысы – Алматаева Айнура Турлыбековна.
Масаншы а/о ауруханасы бойынша – Аграрлық саясат, табиғатты және жер ресурстарын пайдалану, техногендік үрдістер, жергілікті өзін-өзі басқаруды дамыту, кәсіпкерлікті дамыту мәселелері жөніндегі комиссия мүшесі -  Б.Қарамолдаева баяндады.
Отар а/о ауруханасы бойынша – Бюджет, қаржы және құрылыс, көлік және коммуналдық шаруашылық салаларын қолдау мәселелері жөніндегі комиссия хатшысы -  Ғ.Шарипова баяндады.
Баяндама аяқталды, сұрақтарыңыз бар ма?
Қоғамдық кеңес мүшесі С.Т.Аманжолұлы – зерделеуге барған кезде осы саланың мамандарын тарту керек, ауруханада көптеген мәселелер әлі бар ғой.
Қоғамдық кеңес төрағасы М.Н.Смағұлұлы – Біздің қоғамдық кеңес мүшесі Қ.Қыпшақбаева ауруханада 8 күн бойы жатты, диагноз қойылмады, тамағының сапасы төмен екендігін айтты. 
Қоғамдық кеңес мүшесі Б.Қарамолдаева – терапия бөлімшесіне кірер жерде келушілердің арнайы маска, аяққа киетін арнайы киетін киімсіз (бахила) кіргізбейді, неге сол жерде ұйымдастырылмаған? 
АОА бас дәрігерінің орынбасары И.Черных – ол мәселе мемлекет қаражатынан шешілмейді, оны жеке кәсіпкерлер ұйымдастыру керек, кадр тапшылығы мәселесін шешу үшін іс-шара қабылдап жатырмыз – деді.
Масаншы ауылдық ауруханасының меңгерушісі Н.Тоқтыбаева – кемшіліктерді түзейміз, мамандар тапшылығы бар, жұмыс жүргізіп жатырмыз – деді. 

Шешім бойынша қандай ұсыныстарыңыз бар? Дауысқа салайық, Қарсы-? Қалыс-? - жоқ. Бекітілсін.

Екінші сұрақ: Баяндамашы - халық тұтынатын азық-түлік тауарларының бағасын тұрақтандыру бойынша аудан әкімдігінің кәсіпкерлік, өнеркәсіп және туризм бөлімінің бас маманы  –  Дунчебаев Эльдар Дәулетұлы.

Баяндама аяқталды, сұрақтарыңыз бар ма?
Қоғамдық кеңес мүшелері – әлеуметтік маңызы бар азық-түлік бағаларын шекті мөлшерінен асыруға жол бермеу мақсатында ауыл әкімдерімен жүйелі жұмыстар жүргізу, 15 пайыздан асқан жағдайлар орын алған жағдайда әкімшілік жаза қолдану үшін жұмыстарды жандандыру,  кассалық аппараттарды қолдану мәселесін аудандық мемлекеттік кірістер басқармасымен шешу және ауыл әкімдерінің осы мәселе туралы жұмыстарының нәтижесін хабарлау ұсынылды.

Шешім бойынша  қандай ұсыныстарыңыз бар? Дауысқа салайық,   Қарсы-? Қалыс-? - жоқ. Бекітілсін.

Үшінші сұрақ: Қордай ауданы әкімі аппаратының мемлекеттік құқықтық жұмысы бөлімшесінің бас маманы –  Орақбай Жаңабай Тарғынұлы.
Баяндама аяқталды, сұрақтарыңыз бар ма?
Қоғамдық кеңес мүшелері Қарасу ауылдық округі әкіміне мемлекеттік көрсетілетін қызметерді көрсету мәселелері бойыншан көрсетілетін мемлекеттік қызметтер бойынша БАҚ жариялау, мемлекеттік көрсетілетін қызметтерге жауапты маманның біліктілігін арттыру курстарына оқытуды ұйымдастыру, мерзімін бұзу фактілерін алдын алу, қызмет көрсету бағытында сыбайлас жемқорлық тәуекелдерін тудыруына жол бермеу, мемлекеттік қызметтерді көрсетуге арналған ақпараттық жүйелердің үздіксіз жұмыс істеуін бақылауға алу ұсынылды.  Кемшіліктерді жоюға 2 ай мерзім  берілді.

Шешім бойынша  қандай ұсыныстарыңыз бар? Дауысқа салайық,   Қарсы-? Қалыс-? - жоқ. Бекітілсін.
     Алып қосатындарыңыз бар ма? Егер қосымша ұсыныстарыңыз жоқ болса, дауысқа салып бекітулеріңізді өтінемін. Қарсы-? Қалыс? Бекітілсін.
Осымен күн тәртібіндегі барлық сұрақтар қаралды. Шешім жобасы талқыланды. Сіздерге көп рахмет, Қоғамдық кеңестің кезекті отырысын жабық деп жариялаймын.

